google/wiki40b huggingface dataset:
Μπρούνο της Σαξονίας

Βιογραφία

Ήταν ο πρωτότοκος γιος του Λιούντολφ δούκα της Σαξονίας. Νεότερος αδελφός του ήταν ο Όθων Α΄ της Σαξονίας, από τον οποίο πήρε το όνομά του ο Οίκος των Οθωνιδών.
Ο πατέρας του είχε μεγάλες εκτάσεις στην Όστφαλεν, κατά μήκος του ποταμού Λάινε και το 852 ίδρυσε τη μονή Μπρούνσχαουζεν. Απεβίωσε το 866 και τον διαδέχθηκε ο Μπρούνο. Στο χρονικό Πεπραγμένα της Σαξονίας του Βίντουκιντ του Κόρβαϋ αναφέρεται ως dux totium Saxonum. Η αδελφή του Λιούτγκαρτ παντρεύτηκε (874) τον Λουδοβίκο Γ΄ των Καρολιδών βασιλιά της Σαξονίας και αυτό βοήθησε στην άνοδο του Οίκου στην Ανατολική Φραγκία. Αναφέρεται στο Χρονικό της Φούλντα ως ducem et fratrem reinæ, δηλ. δούκας και αδελφός της βασίλισσας .
Όταν ο Λουδοβίκος Γ΄ ήλθε σε διαμάχη με τον θείο του Κάρολο Β΄ της Δυτικής Φραγκίας, ο Μπρούνο υποστήριξε τον πρώτο. Κατά τις επιδρομές των πολεμιστών Βίκιγκς της Μεγάλης Παγανιστικής Στρατιάς, μάλλον του Δανικού μέρους της, στη μάχη του Έμπσ(ν)τορφ της Σαξονίας σκοτώθηκε μαζί με άλλους: τους επισκόπους Μίντεν και Χίλντεσχαϊμ, 12 Σάξονες βαρόνους και άλλους ευγενείς. Ήταν η ημέρα της Υπαπαντής (2 Φεβρουαρίου) και όσοι σκοτώθηκαν ανακηρύχθηκαν μάρτυρες. Ο Μπρούνο απεβίωσε στο πλημμυρισμένο ποτάμι, ίσως κατά την υποχώρηση, σύμφωνα με τον χρονικογράφο Τήτμαρ επίσκοπο του Μέρσενμπουργκ. Τον διαδέχθηκε ο νεότερος αδελφός του Όθων Α΄. Ο γιος του τελευταίου, ο Ερρίκος Α΄ έγινε βασιλιάς της Ανατολικής Φραγκίας.

Αγιοποίηση

Ο Άγιος Μπρούνο εορτάζεται στις 2 Φεβρουαρίου· το 1160 τα οστά του μεταφέρθηκαν στο αββαείο Έμπστορφ του Ουέλτσεν, που από τον 14ο αι. έγινε μεγάλο προσκύνημα ως το πεδίο της μάχης του 880. Σύμφωνα με την παράδοση ο Μπρούνο είναι ο θεμελιωτής του Μπρούνσβικ (αγγλική απόδοση του Μπράουνσβαϊκ).

Οικογένεια

Δεν έχουμε οποιαδήποτε πληροφορία για γάμο ή τέκνα. Ωστόσο η παράδοση τον αναφέρει ως πρόγονο του Μπρούνο Α΄ κόμη του Μπρούνσβικ (απεβ. 1015, 135 έτη μετά τον Αγ. Μπρούνο), γενάρχη του Οίκου των Μπρουνονιδών. Ίσως όμως ο Μπρούνο Α΄ να είναι απόγονος εξαδέλφου του Αγ. Μπρούνο. Το Μπρούνσβικ σημαίνει πόλη του Μπρούνο, αλλά δεν ξέρουμε ποιανού. Οι Μπρουνονίδες έχουν μέλη με τα ονόματα Μπρούνο και Λιούντολφ, όπως και οι Οθωνίδες και ξέρουμε, ότι έχουν εξ αρρενογονίας συγγένεια με αυτούς.
Greatest Hits (Guns N' Roses)

Κυκλοφορία και δίκη

Ο δίσκος απέσπασε κυρίως θετικές κριτικές. Ωστόσο, οι θαυμαστές του συγκροτήματος φάνηκαν δυσαρεστημένοι λόγω της έλλειψης αγαπημένων κομματιών όπως τα "It's So Easy" και "Nightrain". Ο τραγουδιστής Αξλ Ρόουζ προσπάθησε να ακυρώσει την κυκλοφορία μηνύοντας την Geffen. Πίστευε πως ο δίσκος θα κατέστρεφε το Chinese Democracy. Τα (τότε) πρώην μέλη Slash και Νταφ ΜαΚέγκαν βοήθησαν τον Ρόουζ, παρότι δεν συναντήθηκαν. Οι Guns N' Roses απέτυχαν και το άλμπουμ κυκλοφόρησε.
Βραβεία Αμερικανικής Ακαδημίας Κινηματογράφου 1991

Η 64ηη Απονομή των Βραβείων της Ακαδημίας Κινηματογράφου, που τίμησε τις καλύτερες κινηματογραφικές ταινίες  του έτους 1991, έλαβε χώρα στις 30 Μαρτίου 1992. Η τελετή πραγματοποιήθηκε στο Ντόροθι Τσάντλερ Παβίλιον στο Λος Άντζελες της Καλιφόρνιας και την παρουσίαση ανέλαβε για τρίτη συνεχόμενη χρονιά ο Μπίλυ Κρίσταλ. Στην αμερικανική τηλεόραση μεταδόθηκαν από το δίκτυο ABC.
Οι υποψηφιότητες ανακοινώθηκαν στις 9 Φεβρουαρίου 1992. Η ταινία Η Σιωπή των Αμνών απέσπασε πέντε βραβεία, συμπεριλαμβανομένου εκείνου της Καλύτερης Ταινίας. Η ταινία Εξολοθρευτής 2: Μέρα Κρίσης απέσπασε τέσσερα βραβεία και οι ταινίες Η Πεντάμορφη και το Τέρας και JFK από δύο. Όσκαρ Καλύτερης Ξενόγλωσσης Ταινίας απέσπασε η ταινία Μεντιτερανέο.

Υποψηφιότητες & Νικητές

Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Παγκόσμιο πρωτάθλημα χόκεϊ επί πάγου γυναικών

Το Παγκόσμιο πρωτάθλημα χόκεϊ επί πάγου γυναικών ( IIHF Women's World Hockey Championship ) είναι η σημαντικότερη διεθνής διοργάνωση του αθλήματος αυτού στις γυναίκες. Τελεί υπό την αιγίδα της Διεθνής Ομοσπονδία Χόκεϊ επί Πάγου (IIHF). 
Για πρώτη φορά διεξήχθη επίσημα το 1990. Με την είσοδο του χόκεϊ γυναικών στους Χειμερινούς Ολυμπιακούς Αγώνες το 1998, η διοργάνωση σταμάτησε να διεξάγεται σε χρονιές που συμπίπτουν με Χειμερινές Ολυμπιάδες. Το 1995 και το 1996, δεν διεξήχθησαν παγκόσμια πρωταθλήματα αλλά Πρωταθλήματα Ειρηνικού. Από το 2014 , για να ενισχυθεί ο συναγωνισμός, το πρωτάθλημα θα διεξάγεται σε έτη Ολυμπιακών Αγώνων (κάθε 4 χρόνια).
Πολύξενος Επιφανής Σωτήρ

Περιγραφή

Στα νομίσματα του ο Πολύξενος απεικονίζεται ως νεαρός άνδρας με διάδημα, και τα νομίσματα του έχουν αρκετές ομοιότητες με αυτά του Στράτωνα Α´. Και οι 2 βασιλείς χρησιμοποίησαν το επίθετο Σωτήρ, καθώς και οι 2 έχουν στην μια πλευρά των νομισμάτων τους της Αθηνά Αλκίδημο η οποία ήταν έμβλημα της δυναστικής γραμμής του Μενάνδρου Α´.
Στα χάλκινα νομίσματα του η Αθηνά απεικονίζεται στην μια πλευρά ενώ η αιγίδα της στην άλλη.Κάποια από τα μονογράμματα των νομισμάτων του υπάρχουν και στα νομίσματα του Στράτωνα Α´, Ηλιοκλή Β´ και Αρχίβιου.
Σώκρατες (ποδοσφαιριστής)

Προφίλ

Θεωρείται ένας από τους μεγαλύτερους μεσοεπιθετικούς στην ιστορία του ποδοσφαίρου, με άριστη τεχνική κατάρτιση, φαντασία, ικανότητα στο σκοράρισμα, την οργάνωση του παιχνιδιού ενώ φημιζόταν και για τις «τυφλές» πάσες του.
Πανύψηλος για την εποχή του ( 1,92 ) και φόραγε πάντα μια μαύρη κορδέλα στα μαλλιά μέσω της οποίας εξέφραζε την αντίθεση του σε κάθε είδους καθεστώς.
Ο Σώκρατες είχε σπουδάσει ιατρική (το παρατσούκλι του ήταν "γιατρός") και έχει διδακτορικό στη φιλοσοφία. Επίσης είναι άξιο αναφοράς πως ο αδελφός του, Ράι ήταν και αυτός σπουδαίος διεθνής ποδοσφαιριστής και μέλος της Εθνικής Βραζιλίας που κατέκτησε το Μουντιάλ του 1994 .

Εθνική Βραζιλίας

Ο Σώκρατες αγωνίστηκε ως αρχηγός με την Εθνική ομάδα της χώρας του στα Παγκόσμια Κύπελλα του 1982 και του 1986. Η Βραζιλία τότε είχε μια από τις καλύτερες εθνικές ομάδες , αφού μαζί με το Σώκρατες αγωνίζονταν ποδοσφαιριστές όπως ο Ζίκο, ο Φαλκάο, ο Τζούνιορ και ο Καρέκα.
Και στις δύο διοργανώσεις η Βραζιλία ήταν το μεγάλο φαβορί, έπεσε όμως το 1982 στην ασταμάτητη Ιταλία του Πάολο Ρόσι όπου σε έναν αγώνα θρίλερ ο Σώκρατες έβαλε ένα υπέροχο και δύσκολο γκολ στην κλειστή γωνία του Ντίνο Τζοφ. Το 1986 ,ήταν η σειρά της φιλόδοξης Γαλλίας του Μισέλ Πλατινί να στερήσει από τον Σώκρατες την ευκαιρία για διάκριση στο Παγκόσμιο κύπελλο. Σε αυτό τον αγώνα μάλιστα ο Σώκρατες αστόχησε στη διαδικασία των πέναλτι.
Συνολικά με την Εθνική Βραζιλίας συμμετείχε από τον Μάιο του 1979 μέχρι τον Ιούνιο του 1986 σε 63 αγώνες και σκόραρε 25 φορές.

Καριέρα

Η επαγγελματική καριέρα του ξεκίνησε το 1974 στη Μποταφόγκο, αλλά το μεγαλύτερο διάστημά της αγωνίστηκε στην Κορίνθιανς του Σάο Πάολο. Εκεί ο Σώκρατες πρωτοστάτησε σε ένα πείραμα που έμεινε στην ιστορία ως «κορινθιακή δημοκρατία», βάσει του οποίου οι ποδοσφαιριστές είχαν βαρύνοντα λόγο στα διοικητικά και αγωνιστικά ζητήματα. Γενικά υπήρξε πολύ αγαπητός, αφού μέσω του ποδοσφαίρου εξέφραζε την αντίθεσή του στη στρατιωτική δικτατορία που κυβερνούσε τη Βραζιλία.
Στην Ευρώπη είχε ένα μικρό πέρασμα από την ιταλική Φιορεντίνα την περίοδο 1984/85 και μετέπειτα αγωνίστηκε σε δύο ακόμα σημαντικούς συλλόγους του βραζιλιάνικου πρωταθλήματος, τη Φλαμένγκο και τη Σάντος. Το 1989 επέστρεψε στην πρώτη του ομάδα, την Μποταφόγκο, όπου έκλεισε την επαγγελματική καριέρα του.
Το 2004 επέστρεψε στα γήπεδα αγωνιζόμενος σε μια μικρή ομάδα ερασιτεχνική αγγλική ομάδα (Garforth), ως παίκτης-προπονητής με συμβόλαιο ενός μήνα.
Immortal Megamix

Προϊστορία και κυκλοφορία

Τον Οκτώβριο του 2011, η Sony Music Entertainment ανακοίνωσε ότι το σάουντρακ για το σόου του Cirque du Soleil,  Michael Jackson: The Immortal World Tour, ονομάζεται Immortal. 
Το Immortal Megamix έγινε το πρώτο κομμάτι από το άλμπουμ, το οποίο είχε συντεθεί από τέσσερα μεγάλα τραγούδια του Τζάκσον - τα Can You Feel It, Don't Stop 'til You Get Enough, Billie Jean και Black or White. Μια edited version εμφανίστηκε στο AolMusic στις 31 Οκτωβρίου 2011. Μετά την πρεμιέρα στο AOL, το τραγούδι έγινε διαθέσιμο στο www.MichaelJackson.com και στην σελίδα του Τζάκσον στο Facebook. Την 1η Νοεμβρίου 2011, ολόκληρο το κομμάτι έγινε διαθέσιμο ως digital single στα iTunes και στο amazon.com στην Ευρωπαϊκή Ένωση, στις ΗΠΑ, στην Νέα Ζηλανδία και στην Αυστραλία.

Κριτική υποδοχή

Το τραγούδι έλαβε ανάμεικτες κριτικές. Ο Σκοτ Σχέτλερ, της Popcrash, είπε ότι τα αρχικά τραγούδια «έμειναν ανέπαφα σε αυτό το remix με λίγους ελαφριούς μουσικούς καλλωπισμούς, όπως το Michael! Michael! στο Billie Jean, και παρά το γεγονός ότι τα άλλα mixes όπως το HIStory Megamix, που εμφανίστηκε μετά το διπλό άλμπουμ του 1995, ήταν καλύτερα, με τον θρύλο του (Μάικλ Τζάκσον) μουσικού χρυσού, ήταν κάπως αδύνατο να δημιουργήσει ένα κακό mix». Ο Μπιλ Λάμπ, του About.com, είπε, «όλα τα τέσσερα κομμάτια του megamix ακούγονται εκπληκτικά πρόσφατα και σύγχρονα». Ο Τζίλλιαν Μαπς, από το περιοδικό Billboard, είπε, αυτό το single ήταν «γεμάτο από στόμφα και ένδοξα τραγούδια για κέντρα διασκέδασης», αλλά «ξεκινά με ένα ήχο τύμπανου που φαίνεται περίεργος στα κλασσικά του Τζάκσον», με το τραγούδι «να έχει σκοπό να σας κουνήσει».
Μαυρίκιος της Έσσης

Βιογραφία

Ο Μόριττς-Φρήντριχ-Καρλ-Εμάνουελ-Χούμπερτ γεννήθηκε στο κάστρο Ρακονίτζι της Σαβοΐας. Ήταν ο πρωτότοκος γιος του Φιλίππου τιτουλάριου εκλέκτορα της Έσσης και τιτουλάριου βασιλιά της Φινλανδίας.
Κατά τον Β΄ Παγκόσμιο Πόλεμο η μητέρα του συνελήφθη από τους Ναζί για δήθεν ανατρεπτικές δραστηριότητες και απεβίωσε στο στρατόπεδο συγκέντωσης Μπούχενβαλτ το 1944.
Το 1968 απεβίωσε ο Λουδοβίκος τιτουλάριος μέγας δούκας της Έσσης και παρά τω Ρήνω. Ήταν ο τελευταίος του κλάδου της Έσσης-Ντάρμστατ και τον διαδέχθηκε ο Φίλιππος ως εξ αρρενογονίας συγγενής. Έτσι ενώθηκαν οι δύο κλάδοι της Έσσης: του Κάσσελ και του Ντάρμστατ. Πιο πριν ο Λουδοβίκος είχε υιοθετήσει τον Μαυρίκιο, ο οποίος έτσι κληρονόμησε σημαντικές καλλιτεχνικές συλλογές. Το 1980 απεβίωσε ο Φίλιππος και τον διαδέχθηκε ο Μαυρίκιος.
Ήταν ο 32ος απόγονος του Ρέγκιναρ Α΄ δούκα της Λωρραίνης, ιδρυτή του Οίκου Ρέγκιναρ-Έσσης. Ήταν παγκοσμίου φήμης συλλέκτης έργων Τέχνης και ο ιδιοκτήτης του ανακτόρου Κρόνμπερκ, στo Τάουνους της Έσσης. Απεβίωσε από ασθένεια των πνευμόνων σε νοσοκομείο της Φρανκφούρτης, σε ηλικία 87 ετών. Τον διαδέχθηκε ο γιος του Δονάτος στους τίτλους του.
Δικαίωση

Πλοκή

Το σήριαλ περιγράφει την ιστορία δύο οικογενειών και την έχθρα ανάμεσά τους. Η ιστορία ξεκινά το 1992 στη Σύρο. Η ιστορία στηρίζεται σε δύο οικογένειες, του Μενέλαου και του Λευτέρη, που δημιουργούν ένα απαγορευτικό περιβάλλον στα δύο παιδιά τους, το Χρήστο και τη Μυρτώ, που αγαπιούνται από μικρή ηλικία.
TNA Destination X

Το Destination X είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο Destination X έγινε τον Μάιο του 2005 και συνεχίζεται μέχρι σήμερα κάθε Ιούλιο.

Θέμα

Το θέμα του σόου είναι η ανάδειξη της Κατηγορίας Χ, μιας κατηγορίας ευκίνητων παλαιστών που εκτελούν ριψοκίνδυνες κινήσεις στους αγώνες τους. Από το 2012 και μετά, κάθε Πρωταθλητής Κατηγορίας Χ θα έχει την ευκαιρία να παραδώσει το πρωτάθλημα του, για να διεκδικήσει το Παγκόσμιο Πρωτάθλημα Βαρέων Βαρών του TNA.

Αγώνας Απόλυτου Χ

Ο αγώνας Απόλυτου Χ (ή Ultimate X), είναι ένας αγώνας με τουλάχιστον τρεις παλαιστές, που προσπαθούν να χρησιμοποιήσουν σχοινιά για να ξεκρεμάσουν ένα πρωτάθλημα ή ένα μεγάλο κόκκινο Χ.
Ο αγώνας αυτός πραγματοποιήθηκε το 2005, 2006, 2009, 2010 και 2012 στο Destination X.
Θεωρία υπολογισμού

Υπολογισιμότητα

Καθολική Μηχανή Τούρινγκ ονομάζεται μία Μηχανή Τούρινγκ που δέχεται ως είσοδο κατάλληλα κωδικοποιημένες συμβολοσειρές που συμβολίζουν άλλες Μηχανές Τούρινγκ (Μ) και μία είσοδο γι' αυτές (w) και προσομοιώνει τη λειτουργία της Μ με είσοδο w. Με αυτόν τον τρόπο κωδικοποίησης ένα οποιοδήποτε υπολογιστικό πρόβλημα μπορεί να εκφραστεί ως ένα σύνολο συμβολοσειρών, δηλαδή μία γλώσσα, και να επιλυθεί από μία κατάλληλη Μηχανή Τούρινγκ που αποφασίζει αυτή τη γλώσσα· δηλαδή τερματίζει με βεβαιότητα για όλες τις εισόδους της. Σύμφωνα λοιπόν με τη Θέση Τσερτς-Τούρινγκ η ντετερμινιστική Μηχανή Τούρινγκ που αποφασίζει μία γλώσσα είναι το έσχατο και πιο ευρύ υπολογιστικό μοντέλο, μία αυστηρή μαθηματική περιγραφή της άτυπης έννοιας του αλγορίθμου!
Αν για ένα υπολογιστικό πρόβλημα δεν μπορεί να βρεθεί μία Μηχανή Τούρινγκ που να αποφασίζει την αντίστοιχη γλώσσα, τότε το πρόβλημα αυτό είναι μη επιλύσιμο, δεν μπορεί δηλαδή να υπάρξει αλγόριθμος που το επιλύει. Ένα διάσημο μη επιλύσιμο πρόβλημα είναι το πρόβλημα του τερματισμού (η εύρεση μίας Μηχανής Τούρινγκ που αποφασίζει αν μία άλλη Μηχανή Τούρινγκ θα τερματίσει με συγκεκριμένη είσοδο ή θα πέσει σε ατέρμονα βρόχο), το οποίο χρησιμεύει ώστε να ανάγονται άλλα προβλήματα σε αυτό και να αποδεικνύεται έτσι ότι είναι μη επιλύσιμα. Η Μηχανή Τούρινγκ είναι το πιο ισχυρό μοντέλου υπολογισμού γιατί διαθέτει άπειρη μνήμη (την ταινία εισόδου / εξόδου), ενώ τα πεπερασμένα αυτόματα και τα αυτόματα στοίβας έχουν σοβαρούς περιορισμούς μνήμης (στα πρώτα η μνήμη τους είναι κωδικοποιημένη στις καταστάσεις τους ενώ τα δεύτερα έχουν επιπλέον και μια πεπερασμένη στοίβα).
Οι υπολογιστές φον Νόιμαν αλλά και άλλα μοντέλα υπολογισμού (π.χ. ορισμένα τεχνητά νευρωνικά δίκτυα) ισοδυναμούν μαθηματικώς με Καθολικές Μηχανές Τούρινγκ και γι' αυτό μπορεί σε αυτά να εκτελεστεί, με κατάλληλη κωδικοποίηση, οποιοσδήποτε αλγόριθμος.
Blind Rage

Τραγούδια του δίσκου

1. Stampede (Hoffmann, Tornillo, Baltes) - 5:14
2. Dying Breed (Hoffmann, Tornillo, Baltes) - 5:21
3. Dark Side of My Heart (Hoffmann, Tornillo, Baltes) - 4:37
4. Fall of the Empire (Hoffmann, Tornillo, Baltes) - 5:45
5. Trail of Tears (Hoffmann, Tornillo, Baltes) - 4:08
6. Wanna Be Free (Hoffmann, Tornillo, Baltes) - 5:37
7. 200 Years (Hoffmann, Tornillo, Baltes) - 4:30
8. Bloodbath Mastermind (Hoffmann, Tornillo, Baltes) - 5:59
9. From the Ashes We Rise (Hoffmann, Tornillo, Baltes) - 5:43
10. The Curse (Hoffmann, Tornillo, Baltes) - 6:28
11. Final Journey (Hoffmann, Tornillo, Baltes) - 5:02
Κάρολος Α΄ της Βυρτεμβέργης

Βιογραφία

Ήταν ο μόνος γιος του Γουλιέλμου Α΄ της Βυρτεμβέργης και της Πωλίνας-Τερέζας, κόρης του Λουδοβίκου πρίγκιπα της Βυρτεμβέργης.
Ο Κάρολος-Φρειδερίκος-Αλέξανδρος γεννήθηκε στη Στουτγάρδη. Το 1864 διαδέχθηκε τον πατέρα του και το 1866 πήρε το μέρος της Αυστρίας στον Αυστρο-Πρωσικό Πόλεμο. Μετά τη μάχη της Σάντοβα (Κένινκγκρετς) έκανε μυστική συμφωνία με την Πρωσία και πήρε το μέρος της στον Γαλλο-Πρωσικό πόλεμο το 1870-71. Έλαβε μέρος στη Γερμανική αυτοκρατορία, που δημιουργήθηκε το 1870.
Ήταν ομοφυλόφιλος και οι στενές σχέσεις με διάφορους άνδρες τον έκαναν αντικείμενο σκανδάλου αρκετές φορές. Ο πιο διάσημος ήταν ο νεαρός Κάρολος Γούντκοκ από τη Νέα Υόρκη, που ο βασιλιάς τον έκανε αρχιθαλαμηπόλο του (chamberlain) και στο τέλος βαρόνο τού Σάβατζ. Έγιναν αχώριστοι τόσο, που εμφανιζόταν μαζί δημόσια, όμοια ενδεδυμένοι. Η κατακραυγή που ακολούθησε, έκανε τον βασιλιά να τον αποκηρύξει και να τον στείλει πίσω στην Αμερική. Βρήκε παρηγοριά μετά με την ανάληψη της τεχνικής διεύθυνσης του β. θεάτρου Γουλιέλμος-Γεώργιος.
Το 1891 απεβίωσε στη Στουτγάρδη και τάφηκε στο Παλαιό κάστρο της πόλης. Ήταν 68 ετών και άτεκνος, έτσι τον διαδέχθηκε ο ανιψιός του Γουλιέλμος Β΄.

Οικογένεια

Νυμφεύτηκε το 1846 την Όλγα Νικολάγιεβνα των Σ.Χ.Γκόττοπ, κόρη τού Νικολάου Α΄ αυτοκράτορα της Ρωσίας· δεν απέκτησαν τέκνα. Υιοθέτησαν τη Βέρα Κωνσταντίνοβα, κόρη του Κωνσταντίνου Νικολάγιεβιτς (αδελφού της Όλγας).
Λεκτό

Με το όνομα Λεκτό (Λεκτόν) αναφέρεται στην Ιλιάδα του Ομήρου (ραψωδία Ξ, στίχος 284) ένα ακρωτήριο της παραλίας της Τρωάδας. Το Λεκτόν βρισκόταν στους νότιους πρόποδες της Ίδης, προς την πλευρά της Λέσβου, και ταυτίζεται πιθανότατα με το σημερινό «Μπαμπά». Σύμφωνα με την Ιλιάδα, στο ακρωτήριο αυτό πάτησαν γη η θεά Ήρα και οι Τιτάνες στον δρόμο τους προς την Τρωάδα.
Μάχη του Τορίνο

Προανάκρουσμα

Ενώ ο Μαξέντιος είχε οχυρωθεί στη Ρώμη με 100.000 στρατιώτες, ο Κωνσταντίνος μετακινήθηκε από το δικό του τμήμα της Ρωμαϊκής Αυτοκρατορίας  και διέσχισε τις Άλπεις με λιγότερους από 40.000 βετεράνους.

Η μάχη

Κατά την προσέγγισή του, από τα δυτικά, προς τη σημαντική πόλη Αουγούστα Ταουρινόρουμ (Τορίνο), ο Κωνσταντίνος συναντήθηκε με το στρατό του Μαξέντιου, που περιλάμβανε μία σημαντική δύναμη βαριά οπλισμένου ιππικού, που αποκαλούνταν στις αρχαίες πηγές κλιβανοφόροι ή κατάφρακτοι.
Παΐσιος Αγιαποστολίτης

Ο Παΐσιος Αγιαποστολίτης υπήρξε μητροπολίτης Ρόδου.
Γεννήθηκε στη Ζάκυνθο μεταξύ των ετών 1540 και 1550 στην εύπορη οικογένεια των Αγιαποστολιτών και έλαβε καλή μόρφωση. Ήταν μαθητής του Μελέτιου Πηγά, όταν αυτός παρέμεινε στην Ζάκυνθο επιστρέφοντας από την Ιταλία. Ήταν ευφυής και φιλεργατικός και πολύ καλός γνώστης της γλώσσας.
Έγινε ιερομόναχος στη Μονή Σινά. Εξελέγη μητροπολίτης Ρόδου το 1597. Ο Μελέτιος Πηγάς ως Πατριάρχης Αλεξανδρείας το 1600 έγραψε σε κάποιον Καστελοριζίτη που ζήτησε πληροφορίες για τους «επτά βαθμούς γάμου», και του απάντησε να ρωτήσει τον μητροπολίτη Ρόδου Παΐσιο. Καθαιρέθηκε τον Δεκέμβριο του 1603 επί Πατριαρχίας Ραφαήλ Β΄. Μετά την καθαίρεσή του, αποσύρθηκε στην Μονή της Πάτμου, όπου και πέθανε στις 4 Ιουνίου 1609.

Συγγράμματα

Μεταξύ των ετών 1577 και 1592, ο Παΐσιος έγραψε το έργο «Ιστορία του όρους Σινά και των περιχώρων αυτού». Έγραψε επίσης τα «Στίχοι εκλεγέντες εκ του Ψαλτηρίου», «Ασκητικόν Συνταγμάτιον», επιγράμματα, ομιλίες και συναξάριο.
Αντώνης Αναστασιάδης

Βιογραφικά στοιχεία

Ο Αντώνης Αναστασιάδης γεννήθηκε στον Αγρό το 1918. Ομιλούσε, πέρα από την ελληνική, την αγγλική γλώσσα. Σπούδασε νομική και εργάστηκε ως δικηγόρος.
Απεβίωσε το 2000.

Πολιτική διαδρομή

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λεμεσού με το Πατριωτικό Μέτωπο για την περίοδο 1960-1970. Μετά τη διάλυση του Πατριωτικού Μετώπου το 1969 εντάχθηκε στην κοινοβουλευτική ομάδα του Ενιαίου Κόμματος.
Κωνσταντίνος Παπασιώζος

Πολιτική Σταδιοδρομία

Διετέλεσε Κοινοτάρχης Νεοχωρίου από το 1986 μέχρι και το 1998. Εκλεγόταν συνεχώς Δήμαρχος Αράχθου από το 1998 εως και το 2007 που εκλέχθηκε βουλευτής Άρτας. Εξελέγη βουλευτής Άρτας με τη Νέα Δημοκρατία στις 16 Σεπτεμβρίου 2007.
2524 Μπουντοβίκιο

Φυσικά χαρακτηριστικά

Η μέση διάμετρος του Μπουντοβικίου εκτιμάται σε 31,39 χιλιόμετρα, ενώ το γεωμετρικό άλβεδό του είναι 0,0783. Ο αστεροειδής περιστρέφεται γύρω από τον εαυτό του μία φορά κάθε 10 ώρες 4 λεπτά και 55 δευτερόλεπτα.
Τέμενος Γεραλτί

Περιγραφή

Το εσωτερικό του Τεμένους αποτελείται από ένα πλήθος μεγάλων κολόνων στήριξης του υπογείου. Μέσα στο χώρο επικρατεί πρασινωπός φωτισμός και βρίσκονται δύο τάφοι-ιερά  τριών αγίων-μαρτύρων (μουσουλμάνων) οι οποίοι πέθαναν κατά την πρώτη Αραβική πολιορκία της Κωνσταντινούπολης το 674-78 μ.Χ.
Αναδρομικό σύνολο

Στη θεωρία υπολογισιμότητας, ένα σύνολο από φυσικούς αριθμούς λέγεται αναδρομικό (recursive), υπολογίσιμο (computable), ή αποφασίσιμο/αποκρίσιμο (decidable), αν υπάρχει αλγόριθμος που τερματίζει σε πεπερασμένο χρόνο και απαντάει σωστά στο αν ένας δεδομένος αριθμός ανήκει στο σύνολο ή όχι. Ένα σύνολο που δεν είναι υπολογίσιμο λέγεται μη υπολογίσιμο (non-computable) ή μη αποφασίσιμο / αναποκρίσιμο (undecidable).
Μια γενικότερη κατηγορία συνόλων αποτελείται από τα αναδρομικά αριθμήσιμα σύνολα. Για τα σύνολα αυτά, απαιτείται μόνο να υπάρχει αλγόριθμος που αποκρίνεται σωστά όταν ένας αριθμός ανήκει στο σύνολο. Ο αλγόριθμος μπορεί να μην απαντήσει ποτέ για αριθμούς που δεν είναι στο σύνολο, αλλά αν δώσει απάντηση δεν θα είναι ποτέ η λάθος.

Τυπικός ορισμός

Ένα υποσύνολο S των φυσικών αριθμών λέγεται αναδρομικό αν υπάρχει μια ολική υπολογίσιμη συνάρτηση f\, τέτοια ώστε f(x) = 1\, αν x \in S και f(x) = 0\, αν x \notin S. Με άλλα λόγια, το σύνολο S είναι αναδρομικό αν και μόνο αν η συνάρτηση δείκτη 1_{S}\, είναι υπολογίσιμη.
Α΄ κατηγορία ποδοσφαίρου ανδρών Κύπρου 1954-55

Σύστημα διεξαγωγής

Στο πρωτάθλημα της Α΄ κατηγορίας 1954-55 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η τελευταία ομάδα υποβιβάστηκε στη Β΄ κατηγορία 1955-56.

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Αλλαγές σε σχέση με την προηγούμενη περίοδο

Σε σχέση με το πρωτάθλημα Α΄ κατηγορίας 1953-54, στο πρωτάθλημα της περιόδου 1954-55 συμμετείχε ο πρωταθλητής της Β΄ κατηγορίας 1953-54 Άρης Λεμεσού.
Τουρριάλμπα

Κλίμα

Το κλίμα του Τουρριάλμπα είναι τροπικό.

Δημογραφία

Το Τουρριάλμπα είχε σύμφωνα με την απογραφή του 2006 27.249 κατοίκους.
Kentucky Woman

Νηλ Ντάιαμοντ

Η εκτέλεση του Ντάιαμοντ κυκλοφόρησε τον Οκτώβριο του 1967, ανεβαίνοντας στο # 22 των αμερικανικών τσαρτ και στο # 6 των αντίστοιχων του Καναδά, ενώ η συγκεκριμένη εκτέλεση δεν συμπεριλήφθηκε σε κάποιο στούντιο δίσκο του τραγουδιστή.

Deep Purple

Τον Οκτώβριο του 1968, κυκλοφόρησε το δεύτερο στούντιο άλμπουμ των Deep Purple, με τίτλο "The Book of Taliesyn", στο οποίο συμπεριλαμβανόταν η γνωστότερη διασκευή του τραγουδιού. Το "Kentucky Woman" αποτέλεσε το δεύτερο σινγκλ του σινγκλ του συγκροτήματος μετά το "Hush", το οποίο είχε κυκλοφορήσει λίγους μήνες νωρίτερα, τον Ιούνιο εκείνης της χρονιάς. Το σινγκλ κυκλοφόρησε με το τραγούδι "Wring That Neck" στη δεύτερη πλευρά του, το οποίο όμως, είχε τον τίτλο "Hard Road" στην αμερικανική έκδοση. Μετά την επιτυχία του τραγουδιού, το οποίο ανέβηκε στο αμερικανικό Top-40, οι Deep Purple αποφάσισαν να το συμπεριλάβουν στις ζωντανές τους εμφανίσεις για το υπόλοιπο του 1968 και για το 1969, μέρος των οποίων παρέμεινε μέχρι την αποχώρηση του τραγουδιστή Ροντ Έβανς και του μπασίστα Νικ Σίμπερ από το συγκρότημα.

Άλλα συγκροτήματα

Άλλες διασκευές του κομματιού έχουν γίνει από τον αμερικάνο τραγουδιστή της κάντρι Γουέιλον Τζένινγκς και από τους Union Gap του Γκάρι Πουκέτ.
MadWalk Cyprus

To Cyprus MadWalk - The Fashion Music Project είναι ένα ετήσιο σόου μόδας και μουσικής, το οποίο διοργανώνεται από το κανάλι MAD TV Κύπρου. Αντίστοιχο Show πραγματοποιείται και στην Ελλάδα από το ομότιτλο μουσικό κανάλι.
Σε κάθε MadWalk συνεργάζονται Κύπριοι σχεδιαστές ρούχων ή εταιρίες με καλλιτέχνες, οι οποίοι όσο διαρκεί η πασαρέλα, ερμηνεύουν επί σκηνής τραγούδια.
To πρώτο Cyprus MadWalk πραγματοποιήθηκε στις 12 Ιουνίου 2014 με παρουσιαστές τη Μαντώ Γαστεράτου και τον Fran. Το δεύτερο Cyprus MadWalk πραγματοποιήθηκε στις 13 Μαΐου και τη παρουσίαση ανέλαβαν ο Νικόλας Ιωαννίδης και η Έβελυν Καζατζόγλου. Το τρίτο Cyprus MadWalk πραγματοπιήθηκε στις 31 Μαΐου με παρουσιάστρια ξανά την Έβελυν Καζατζόγλου. Το τέταρτο Cyprus MadWalk, πλήρες ανανεωμένο, πραγματοποιήθηκε στις 30 Μαΐου και το παρουσίασαν ο Θοδωρής Μαραντίνης και η Έβελυν Καζατζόγλου. Το 2018 το Cyprus MadWalk δεν πραγματοποιήθηκε λόγω προβλημάτων που αντιμετώπιζε το κανάλι της Κύπρου. Για το 2019 δεν έχει ανακοινωθεί κάτι για το συγκεκριμένο event έως τωρα.
1209 Πούμα

Φυσικά χαρακτηριστικά

Η μέση διάμετρος της Πούμα εκτιμάται σε 26,0 χιλιόμετρα. Τα υπόλοιπα φυσικά χαρακτηριστικά της είναι άγνωστα.
Α.Σ. Λοκρός Αταλάντης

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!